CELEX: 32005D0515
Language: lt
Date: 1121299200000
Title: 2005/515/EB: 2005 m. liepos 14 d. Komisijos sprendimas, iš dalies keičiantis Sprendimą 2004/292/EB dėl TRACES sistemos įdiegimo ir iš dalies keičiantis Sprendimą 92/486/EEB (pranešta dokumentu Nr. C(2005) 2663)   (Tekstas svarbus EEE)

19.7.2005   
            
            
               LT
            
            
               Europos Sąjungos oficialusis leidinys
            
            
               L 187/29
            
         KOMISIJOS SPRENDIMAS
   2005 m. liepos 14 d.
   iš dalies keičiantis Sprendimą 2004/292/EB dėl TRACES sistemos įdiegimo ir iš dalies keičiantis Sprendimą 92/486/EEB
   (pranešta dokumentu Nr. C(2005) 2663)
   (Tekstas svarbus EEE)
   (2005/515/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 20 straipsnio 3 dalį,
   atsižvelgdama į 1992 m. liepos 13 d. Tarybos sprendimą 92/438/EEB dėl veterinarinių importo procedūrų kompiuterizavimo (Shift projektas), iš dalies keičiantį Direktyvas 90/675/EEB, 91/496/EEB, 91/628/EEB ir Sprendimą 90/424/EEB bei panaikinantį Sprendimą 88/192/EEB (2), ypač į jo 12 straipsnį,
   kadangi:
   
               (1)
            
            
               2004 m. kovo 30 d. Komisijos sprendimu 2004/292/EB dėl TRACES sistemos įdiegimo ir iš dalies keičiančiu Sprendimą 92/486/EEB (3) nuo 2005 m. birželio 30 d. numatoma į TRACES sistemą įvesti visus produktų bendruosius veterinarinius įvežimo dokumentus.
            
         
               (2)
            
            
               Vėluoja autonominės duomenų įvedimo sistemos, skirtos palengvinti šį didžiulį darbo krūvį, įdiegimas ir duomenų tarp nacionalinių ir TRACES sistemų keitimosi sąsajos kūrimas.
            
         
               (3)
            
            
               Prireiks laiko tam, kad valstybės narės apmokytų krovinių siuntėjus ir pastarieji aktyviai pradės įvedinėti duomenis į TRACES.
            
         
               (4)
            
            
               Todėl reikėtų atidėti Sprendime 2004/292/EB nustatytą datą, nuo kurios visų bendrųjų produktų įvežimo dokumentų įvedimas į sistemą bus privalomas.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/292/EB 3 straipsnio 3 dalyje data „2005 m. birželio 30 d.“ pakeičiama data „2005 m. gruodžio 31 d.“.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. liepos 14 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).
   
      (2)  OL L 243, 1992 8 25, p. 27. Sprendimas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (3)  OL L 94, 2004 3 31, p. 63. Sprendimas su pakeitimais, padarytais Sprendimu 2005/123/EB (OL L 39, 2005 2 11, p. 53).